Ce înseamnă alianța China-Rusia pentru Vest. Vizita lui Putin la Beijing, încă un semn al unui nou Război Rece în evoluție (Politico)
De-a lungul anilor, Beijingul și Moscova au creat pas cu pas ceea ce pare acum a fi un front global antiamerican și antiliberal, mânat de dorința lor de a revizui nu doar statutul Ucrainei și al Taiwanului, ci și ordinea mondială actuală. Rusia ar putea astfel continua să primească ajutor considerabil — și posibil chiar mai mare — din partea Chinei, care ar putea menține economia sa pe linia de plutire și războiul împotriva Ucrainei în desfășurare mulți ani de acum înainte, este concluzia la care au ajuns Hugo von Essen și Andreas Umland, analiști la Stockholm Centre for Eastern European Studies (SCEEUS) al Swedish Institute of International Affairs, care publică o analiză pe site-ul Politico.